Screenshot: HRT

GOST današnje emisije Nedjeljom u dva na HRT-u bio je filozof Jure Zovko, snažno angažiran oko smjene ministra Pave Barišića.

U emisiji je, piše HRT, među ostalim objasnio zašto Tita smatra zločincem i zašto je, prema njemu, upitna Darwinova teorija evolucije.

U emisiju je došao s poklonom, hercegovačkom rakijom i duhanom, "s uredno prijavljenom carinom". Za ministra zdravstva Milana Kujundžića rekao je da ne može biti loš čovjek, jer je "u mladosti radio na baušteli".



Zovko pobačaj smatra moralnim nedjelom o čemu se mora provesti sustavna edukacija. Problem vidi u uvođenju restrikcija, čime bi bila učinjena veća šteta.

"Nikome ne preporučam pobačaj, ali ga ne bih zabranjivao", rekao je. Isto misli i za prostituciju - "Ona narušava ljudsko dostojanstvo, ali je nikome ne bih preporučio i legalizirao bi je po uzoru na zapadne zemlje", kazao je. Smatra da svećenici ne bi trebali biti samo muškarci.

"Ja kao filozof imam pravo postaviti ljestvicu malo više, zašto bi moja kćer morala biti diskriminirana u odnosu na nekoga", rekao je.

90-ih pjevao ustaške pjesme?



Na optužbe da je je devedesetih godina pjevao ustaške pjesme, a da danas doživljavaju kao ljevičara kazao je i danas i onda imao iste stavove te kako "svatko tko ima Domovnicu ima pravo biti Hrvat".

"Mi ćemo sutra imati 200 tisuća Arapa ovdje. Sjetit ćete se ove emisije", dodao je. Za Andreja Plenkovića je rekao kako je za HDZ postavio letvicu vrlo visoko - personalizirao je i europeizirao stranku.

Tekst se nastavlja ispod oglasa

"Ja i Ivica Đikić zalažemo se da se ta letvica preskače - ali ima dosta ministara koji se 'švercaju' poput ministrice kulture zbog situacije u HAVC-u i ministra znanosti i obrazovanja Pave Barišića zbog plagijata", rekao je te dodao kako ministar Barišić ima dosta materijala za ostavku. "Zahtijevat ćemo donošenje Etičkog kodeksa u Saboru po uzoru na Veliku Britaniju i Njemačku - pravila prema kojima plagijatorima nema mjesta u politici, fakultetima itd", rekao je Zovko.



Misli da je glede reforme obrazovanja i kurikuluma Plenković trebao nastaviti suradnju s Borisom Jokićem jer smatra da je on u sustavu 'postavio dobru bazu'. Rekao je da je, unatoč kritikama, prijatelj s Tomislavom Karamarkom, ali mu zamjera što Anju Šovagović nije imenovao ministricom kulture. Problem je i što je u HDZ postavio 'karamarksističku strukturu' s kojom sad borbu vodi Andrej Plenković. Smatra da bi Karamarka trebalo vratiti u stranku jer je zaslužan za obnovu i konsolidiranje HDZ-a.

O Darwinovoj teoriji



Progovorio je i o svojim stavovima o Darwinovoj teoriji.

Pozvao se na papu Benedikta XVI. koji je rekao kako Crkva nema problema s teorijom evolucije, ali ima problem s dogmatizacijom te teorije. Pozvao se i na antievolucijsku knjigu filozofa Thomasa Nagela, "najvećeg američkog ateista".

"Moj je stav da treba provesti redefiniranje darwinizma", dodao je.



Zovko je u emisiji objasnio zašto Tita smatra zločincem.

"U širokom Brijegu su partizani napravili najveći kulturocid, spalili gimnaziju, ubili franjevce. Tko je kriv, cigan Mišo ili Tito?, upitao je. Uz Tita su, dodao je, vezani Bleiburg, Huda jama, protjerivanje Njemaca i Talijana.

"On je bio protiv demokracije, ne bi trebao imati tg i treba ga prepustiti povjesničarima", kazao je Zovko.

* U prvotno objavljenoj verziji članka isti je naslovljen s: "Filozof Zovko: Iz hrvatskih škola treba izbaciti Darwinovu teoriju evolucije", a sukladno tekstu o emisiji koji je objavljen na stranicama HTV-a, u kojemu stoji da je Zovko "potvrdio svoj stav da bi iz hrvatskih škola trebalo izbaciti Darwinovu teoriju".